A rendelet elfogadásához **minősített** többség szükséges

**Előterjesztés**

***a 3. számú napirendi ponthoz***

**Mórágy Község Önkormányzata Képviselő-testületének 2018. május 31. napján tartandó rendes ülésére**

**A 2017. évi költségvetés teljesítéséről szóló rendelet elfogadásáról**

**Előterjesztő és előadó: Glöckner Henrik polgármester**

**Az előterjesztést készítette: Bakó Józsefné jegyző és Horváth Jánosné gazdasági vezető**

**Tisztelt Képviselő-testület!**

Szíveskedjenek a zárszámadási rendelet tervezetet megtárgyalni és azt elfogadni.

**Mórágy Község Önkormányzata 2017. évi költségvetésének végrehajtásáról szóló önkormányzati rendelet-tervezet indokolása**

*I.*

*Általános rész*

1. Az önkormányzati feladat-ellátás értékelése

***A zárszámadás keretében rövid értékelést adunk az önkormányzati feladatellátásról.***

***A Magyarország helyi önkormányzatairól szóló 2011. évi CXXXIX. törvény ( a továbbiakban: Ötv) 10-17.§-ai tartalmazzák az önkormányzatok feladatairól szóló szabályokat. Eszerint a helyi önkormányzat ellátja a törvényben meghatározott kötelező és az általa önként vállalt feladat- és hatásköröket.***

**A kötelező önkormányzati feladatok**

A kötelező feladatokat a törvény taxatíve felsorolja.

A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:

1. településfejlesztés, településrendezés;
2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);
3. a közterületek, valamint az önkormányzat tulajdonában álló közintézmény elnevezése;
4. egészségügyi alapellátás, az egészséges életmód segítését célzó szolgáltatások;
5. környezet-egészségügy (köztisztaság, települési környezet tisztaságának biztosítása, rovar- és rágcsálóirtás);
6. óvodai ellátás;
7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;
8. szociális, gyermekjóléti szolgáltatások és ellátások;
9. lakás- és helyiséggazdálkodás;
10. a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;
11. helyi környezet- és természetvédelem, vízgazdálkodás, vízkárelhárítás;
12. honvédelem, polgári védelem, katasztrófavédelem, helyi közfoglalkoztatás;
13. helyi adóval, gazdaságszervezéssel és a turizmussal kapcsolatos feladatok;
14. a kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is;
15. sport, ifjúsági ügyek;
16. nemzetiségi ügyek;
17. közreműködés a település közbiztonságának biztosításában;
18. helyi közösségi közlekedés biztosítása;
19. hulladékgazdálkodás;
20. távhőszolgáltatás;
21. víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.

A feladatok ellátásának részletes szabályait jogszabályok tartalmazzák.

Az önkormányzat a jogszabályban előírt településfejlesztési koncepció, helyi építési szabályzat, településszerkezeti terv megalkotásával tesz eleget a *települérendezési* feladatainak. Időről időre szükséges azonban a terv felülvizsgálata, karbantartása.

A *településüzemeltetés* körében az önkormányzat a tulajdonában álló kőztemető-fenntartási kötelezettségéről gondoskodik.

*Településüzemeltetési önként vállalt feladatokat is ellát az önkormányzat, mint a játszótér- fenntartás.*

***A* közvilágításról *való gondoskodás az önkormányzat számára a közvilágítási berendezések létesítését és üzemeltetését jelenti. E kötelezettségéről az önkormányzat az E-On Zrt útján szerződés alapján gondoskodik.***

*A helyi közutak és tartozékainak kialakítása és fenntartása, közparkok és egyéb közterületek fenntartása,* jelenti a legnagyobb feladatot, hiszen ezek a legköltségigényesebb feladatok. Az önkormányzat a fejlesztési feladatait, - új út létrehozása, felújítása – kizárólag pályázati támogatás segtíségével képes ellátni. Önerőből csak a legminimálisabb karbantartási feladatokra képes.

*A közterületek, valamint az önkormányzat tulajdonában álló közintézmény elnevezésével* járó feladatainak az önkormányzat a jogszabályi előírások figyelembe vételével eleget tesz.

Az önkormányzat az *egészségügyi alapellátás, az egészséges életmód segítését célzó szolgáltatások* tekintetében is ellátja a kötelező feladatait.

***Az* egészségügyi alapellátásról *az önkormányzat vállalkozó háziorvossal, kötött szerződés alapján gondoskodik. Az orvosi ügyeletről Bátaszék Várossal kötött feladat-ellátási szerződés alapján gondoskodik az önkormányzat. A szintén az egészségügyi alapellátás körébe tartozó védőnői szolgálat működtetéséről feladat-ellátási szerződés alapján gondoskodik az önkormányzat Bátaapáti község Önkormányzatával együtt.***

A Fogorvosi alapellátást vállalkozó fogorvossal kötött szerződés alapján biztosítja Önkormányzatunk a településen élők részére. A krónikus betegek részére ingyenes vérvételi lehetőséget biztosít Önkormányzatunk vállalkozóval kötött szerződés alapján.

Az önkormányzat *a környezet-egészségügyi* feladatairól maga gondoskodik, jórészt közfoglalkoztatott dolgozók által. Heti rendszerességgel végzi a közterületek hulladékmentesítését, takarítását, karbantartását.

**Az óvodai feladatok ellátásról *fenntartói kötelezettsége alapján az önkormányzat gondoskodik.***

A *kulturális szolgáltatásról* szakfeladaton működő, Művelődési Ház fenntartásával, a nyilvános könyvtári ellátás biztosításáról az Illyés Gyula Megyei Könyvtár mozgókönyvtár-hálózat részeként, szolgáltatóhely fenntartásával gondoskodik az Önkormányzat, megbízási szerződés alapján foglalkoztatott könyvtáros útján látja el a feladatot.

Előadó-művészeti szervezet támogatása, egyúttal a kulturális örökség helyi védelme is megtestesül a Mórágyi Német Nemzetiségi Tánccsoport és más helyi civilszervezetek kulturális tevékenységének támogatásával.

*Az önkormányzat kötelező feladatai közé sorolja még a lakosság önszerveződő közösségeinek támogatását, e közösségekkel való együttműködést. Az önkormányzat e feladatáról több területen és eltérő módon gondoskodik. A közösségi feladatot felvállaló civil szervezetek számára minden évben pályázatot ír ki az önkormányzat működési forrástámogatásra. A helyi szervezeteket egyrészt ingyenes, helyiséghasználattal illetve ingyenes busz használattal, másrészt működési célú pénzeszközátadással támogatja.*

**A szociális, gyermekjóléti szolgáltatások és ellátásokkal kapcsolatos feladatairól az önkormányzat*****a hatályos jogszabályok alapján gondoskodik. A* szociális alapellátás *körébe tartozó önkormányzati feladatokról az önkormányzat a szociális ellátásokról szóló 1993. évi III. törvény, valamint helyi rendelete alapján gondoskodik. E körben egyrészt ellátja a szociális rászorultságtól függő pénzbeli ellátási kötelezettségéből adódó feladatait, másrészt a személyes gondoskodás keretébe tartozó szociális ellátási kötelezettségéből adódó feladatait, melynek formái a szociális étkeztetés, a házi segítségnyújtás, valamint a családsegítés és gyermekjóléti szolgálat. Az étkeztetésről az önkormányzat vásárolt élelmezés útján gondoskodik. Támogatta a Bursa Hungarica ösztöndíj pályázatot.***

A családsegítés és a gyermekjóléti szolgáltatási feladatok, a helyettes szülői hálózatról, a jelzőrendszeres házi segítségnyújtás, Völgységi Önkormányzatok Társulással Bonyhád kötött társulási szerződés alapján gondoskodik az önkormányzat. A házi segítségnyújtás feladatát az önkormányzat 1 fő közalkalmazott foglalkoztatásával biztosítja a településen élők részére.

*A lakás- és helyiséggazdálkodással* kapcsolatos feladatairól az önkormányzat elkülönült szervezet létrehozása nélkül gondoskodik.

*A* *helyi környezet- és természetvédelem, vízgazdálkodás, vízkárelhárítás; a honvédelem, polgári védelem, katasztrófavédelem, helyi közfoglalkoztatási* feladatairól az önkormányzat a jogszabályban előírtaknak megfelelően gondoskodik.

*A helyi adóval* kapcsolatos feladatai körében a képviselő-testület önkormányzati rendeletet alkotott a helyi adók bevezetéséről, és hivatala útján gondoskodik a beszedésről. Az önkormányzat  *gazdaságszervezéssel és a turizmussal kapcsolatos feladatai* tekintetében érdemes lenne átgonodolni a teendőket.

*Sport, ifjúsági* ügyekkel kapcsolatos feladatairól az önkormányzat elsősorban a Mórágyi Sport Egyesület támogatásával gondoskodik.

*Nemzetiségi ügyekről* az önkormányzat elsősorban a Mórágyi Német Nemzetiségi Önkormányzat valamint a Mórágyi Roma Nemzetiségi Önkormányzattal együttműködve gondoskodik.

Új szabályt tartalmaz az Ötv a *helyi közbiztonsággal kapcsolatos önkormányzati feladatokkal* kapcsolatban. Eszerint az önkormányzat a helyi közbiztonságról, vagyonának, más értékének védelméről kényszerítő eszköz alkalmazására törvény alapján jogosult szervezet létrehozásával is gondoskodhat.

*A hulladékgazdálkodás* körében az önkormányzat érvényes szolgáltatói szerződés alapján az Bonycom Kft. útján gondoskodott 2016. március 31.-ig, április hónaptól a VERTIKÁL Közszolgáltató Nonprofit Zártkörűen Múködő Részvénytársaság mint a közszolgáltatást ellátó Konzorcium vezető tag valamint Alisca Terra Regionális Hulladékgazdálkodási Nonprofit KFT mint Konzorciumi tag útján látja el..

A viziközmű szolgáltatás körében az ivóvíz- és a szennyvíz-szolgáltatásról az önkormányzat társulási megállapodás alapján az E.R.Ö.V. Egyesült Regionális Önkormányzati Viziközmű Zrt. útján gondoskodik.

**Önként vállalt önkormányzati feladatok**

A helyi önkormányzat – a helyi képviselő-testület vagy a helyi népszavazás döntésével – önként vállalhatja minden olyan helyi közügy önálló megoldását, amelyet jogszabály nem utal más szerv kizárólagos hatáskörébe. Az önként vállalt helyi közügyekben az önkormányzat mindent megtehet, ami jogszabállyal nem ellentétes. Az önként vállalt helyi közügyek megoldása nem veszélyeztetheti a törvény által kötelezően előírt önkormányzati feladat- és hatáskörök ellátását, finanszírozása a saját bevételek, vagy az erre a célra biztosított külön források terhére lehetséges.

***Összességében elmondható, hogy az önkormányzat feladatellátása a lehetőségek – pályázatok - kihasználásával történik.***

*A 2017. évi költségvetés végrehajtásáról szóló rendelet melléklete a következők szerint épül fel:*

* ***Az 1. számú melléklet az önkormányzat, Óvoda bevételeit, kiadásait összesítve mutatja előirányzatonként.***
* ***Az 1/1 számú melléklet az önkormányzat bevételeit, kiadásait kötelező feladatokra bontva mutatja.***
* ***Az 1/1/2 számú melléklet az óvoda bevételeit, kiadásait kötelező feladatokra bontva mutatja.***
* ***Az 1/2 számú melléklet az önkormányzat bevételeit, kiadásait önként vállalt feladatokra bontva mutatja.***
* ***Az 1/2/1 számú melléklet az óvoda bevételeit, kiadásait önként vállalt feladatokra bontva mutatja.***
* ***Az 1/3 számú melléklet az önkormányzat bevételeit, kiadásait államigazgatási feladatokra bontva mutatja.***
* ***Az 1/3/1 számú melléklet az óvoda bevételeit, kiadásait államigazgatási feladatokra bontva mutatja.***
* ***A 2. számú melléklet működési célú bevételek és kiadások mérlege önkormányzati szinten.***
* ***A 2/1 számú melléklet az önkormányzat működési célú bevételek és kiadások mérlegét tartalmazza.***
* ***A 2/1/2 számú melléklet az óvoda működési célú bevételek és kiadások mérlegét tartalmazza.***
* ***A 2.2 számú melléklet felhalmozási célú bevételek és kiadások mérlege önkormányzati szinten.***
* ***A 2.2/1 számú melléklet az önkormányzat felhalmozási célú bevételek és kiadások mérlege.***
* ***A 2.2/2 számú melléklet az óvoda felhalmozási célú bevételek és kiadások mérlege.***
* ***A 3. számú melléklet az önkormányzat szociális kiadásainak jogcímenkénti bontását tartalmazza.***
* ***A*** 4***. számú melléklet a maradvány levezetését mutatja be önkormányzati szinten.***
* ***Az 5. számú melléklet önkormányzat és intézményének az eredmény kimutatását mutatja be.***
* ***A 6. számú melléklet a pénzeszközök változásának levezetését tartalmazza önkormányzati szinten.***
* ***Az 7. számú melléklet a vagyonkimutatást mutatja be önkormányzati szinten.***
* ***Az 8. számú mellékletek az önkormányzat által felvett hitelei, valamint többéves kihatással járó döntésekből származó kötelezettségeinek alakulását tartalmazza.***
* ***A rendelet 9. számú melléklete tartalmazza az önkormányzat által adott közvetett támogatások összegét.***
* ***A 10. számú melléklet az önkormányzat adósság állományának alakulását mutatja be.***

Az Önkormányzat és Intézményei 2017. évi költségvetésének módosított bevételi és kiadási főösszege: 205.676.679.- Ft.

-az önkormányzaté: 195.017.353.- Ft.

-az Óvodáé: 53.071.674.- Ft.

**Bevételek alakulása:**

A 2017. évben a tervezetthez képest alakultak állami támogatások leutalása.

Tájékoztatom Képviselő társaimat, hogy az 2017. évben a tervezetthez képest az önkormányzat működési költségvetési támogatása: 60.619.092.- Ft realizálódott.

Felhalmozási költségvetési támogatás (Vis maior) 6.303.309.- Ft került kiutalásra.

Rövidlejáratú hitel felvétel nem vált szükségessé.

Összességében az állami támogatás 100 % - ban teljesült.

A bevételi előirányzat 96 % - ban realizálódott. (1. számú melléklet)

Az önkormányzat **működési bevételei** 63 % - ban teljesült. (1.1 sz. melléklet)

A működési bevételek az alábbi teljesítést mutatják:

Az **adók** befizetése 81 %-ban teljesült.

- Építményadó: 307.000.- Ft

- Magánsz. Komm. adója: 1.750.887.- Ft

- Iparűzési adó: 3.297.119.- Ft

- Pótlék bevétel: 22.157.- Ft

- Gépjármű adó: 1.024.945.- Ft

2017. 12. 31.-én adó nemenként a hátralékok összege:

- Kommunális adó: 2.380.200.- Ft

- Pótlék: 2.356.507.- Ft

- Gépjármű adó: 5.551.722.- Ft

- Iparűzési adó: 4.406.600.- Ft

- Építmény adó: 318.750.- Ft

- Bírság: 249.339.- Ft

**Összesen: 15.263.118.- Ft**

Az önkormányzat **lakások bérbeadásából** származó bevételeink 444.000.- Ft. Realizálódott. A hátralék összege: 1.252.677.- Ft

A **földbérbeadásból származó bevételünk**: 42.100.- Ft. a hátralék: 78.988.- Ft

**Szociális étkezés** valamint **ebédszállítás** 2.990.854. Ft- került befizetésre.

**Gránit szoba** bérleti díjból 546.096.- Ft bevétele származott az önkormányzatnak.

**Működési célú pénzeszköz átvétel** az alábbiak szerint mutatható be:

- KNPA működésre: 45.000.000.- Ft

- TB alapból védőnő működésére: 3.721.900.- Ft

- Közfoglalk. támog. bértámogatás: 9.154.383.- Ft

- VÖTT előző évi: 312.441.- Ft

- 2016 évi orvosi ügyelet: 33.870.- Ft

- TETT rendezvény támogatás: 87.500.- Ft

- Erzsébet utalvány gyvk részére: 710.500.- Ft

Összesen: 59.020.594.- Ft

**Fejlesztési célú pénzeszköz bevételünk** az alábbiak szerint teljesült:

- KNPA beruházásra, fejlesztésre: 35.702.708.- Ft

- VIS MAIOR támogatás 6.303.309.- Ft

Összesen: 42.006.017.- Ft

Időarányosan érkezett működésre átvett pénzeszközökből a teljesítés 100 %, valósult meg. A felhalmozási pénzeszköz átvétel 100 % - ban realizálódott.

Intézményünk a **Mórágyi Óvoda és Egységes Óvoda - Bölcsőde** bevételeinek alakulása (1/1/2. sz. mellékelt):

Önkormányzati támogatás (finanszírozás) 42.412.348.- Ft került kifizetésre mely 100 % - ban teljesült.

Intézményi ellátási díj bevételek alakulása:

- szociális étezés: 5.008.990.- Ft

- vendég étkezés: 1.164.845.- Ft

- gyermek étkeztetés: 1.454.210.- Ft

Összesen: 7.628.045.- Ft

Roma Nemzetiségi Önkormányzat 15.000.- Ft a Német Nemzetiségi Önkormányzat 40.000.- Ft támogatást nyújtott Óvodánk részére.

Az Önkormányzat 67.500.- Ft támogatást nyújtott az óvodánkba járó gyermekek részére.

**Kiadások alakulása:**

Kiadási előirányzat éves felhasználása önkormányzat szinten: 90 % időarányos (részletesen az 1. számú mellékletben láthatjuk).

- **Személyi juttatások**: 24.864.693.- Ft 87 %

- **Munkaadót terhelő járulékok**: 4.667.882.- Ft 100 %

- **Dologi kiadások**: 39.232.957.- e Ft 96 %

2016. év elszámolásakor 36.917.- Ft visszafizetési kötelezettséget teljesítettünk a Magyar Államkincstár részére.

A **lakosság segélyezésére**: 6.076.271.- Ft-ot fordítottunk 100 %, jogcímenként az 3. sz. melléklet mutatja be.

**Támogatás értékű kiadások** teljesítés 100 %, részletezése:

- Mórágyi Óvoda finanszírozása: 42.412.348.- Ft

- Bátaapáti Közös Hivatal támogatása: 5.326.272.- Ft

- Orvosi ügyelet (Bátaszék) 1.467.585.- Ft

Összesen: 49.206.205.- Ft

**Pénzeszköz átadás** alakulása:

- Hiszek Benned Alapítvány: 20.000.- Ft

- Glöckner János Kultúra Lovagja Alapítvány: 20.000.- Ft

- Bonyhádi Mozgássérült Egyesület: 20.000.- Ft

- Pécsváradért Alapítvány: 10.000.- Ft

- Mórágyi Sport Egyesület: 1.800.000- Ft

- Mórágyi Hagyományőrző Egyesület 100.000.- Ft

- Összetartás Mórágyért Egyesület: 330.000.- Ft

- Mórágyi Német Néptánc Egyesület: 500.000.- Ft

- Mórágyi Lovas Egyesület: 100.000.- Ft

- Mórágyi Iskoláért Alapítvány: 347.500.- Ft

Összesen: 3.247.500.- Ft

Az első lakáshoz jutók támogatása a 2017. évben 800.000.- Ft került kifizetésre.

A **beruházások, fejlesztések** év végéig befejeződtek melyek az alábbiak szerint kerültek aktiválásra:

- Település arculati kézikönyv: 970.000.- Ft

- Település rendezési terv módosítása: 351.260.- Ft

- Közvilágítás lámpatestek: 420.000.- Ft

- sarok garnitúra beszerzése: 298.992.- Ft

- Községháza udvar térkövezése: 3.187.404.- Ft

- Gránit fogadó tékövezése: 6.681.439.- Ft

- Vízrendezés Petőfi u.: 15.040.776.- Ft

- I. Világháborús emlékmű felújítása: 785.628.- Ft

- VIS MAIR Pincebeszakadás: 5.686.000.- Ft

- Műfüves pálya építése: 2.494.001.- Ft

- Beépítetlen terület vásárlása: 60.000.- Ft

- Kismórágyi Közösségi ház felújítása: 649.200.- Ft

Összesen: **36.624.700.- Ft**

Intézményünk a **Mórágyi Óvoda és Egységes Óvoda - Bölcsőde** kiadásainak alakulása (1/1/2. sz. mellékelt):

Kiadási előirányzat 2014. éves felhasználása Óvoda szinten: 94 % időarányos (részletesen az 1/1/2. számú mellékletben láthatjuk).

- **Személyi juttatások**: 28.577.190.- Ft 99 %

- **Munkaadót terhelő járulékok**: 6.397.412.- Ft 86 %

- **Dologi kiadások**: 14.436.597.- Ft 90 %

**Rendeleti javaslat:**

 **Mórágy Község Önkormányzat Képviselő- testületének**

 **/2018 (V. …...) önkormányzati rendelete**

 **a 2017. évi költségvetés teljesítéséről**

**Mórágy, 2018. május 23.**

 **Glöckner Henrik sk.**

**ELŐZETES HATÁSVIZSGÁLAT**

**AZ ÖNKORMÁNYZAT 2017. ÉVI GAZDÁLKODÁSA VÉGREHAJTSÁRÓL SZÓLÓ ÖNKORMÁNYZATI RENDELET TERVEZETÉHEZ**

A jogalkotásról szóló 2010. évi CXXX. törvény (a továbbiakban: Jat) 17.§ (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – **előzetes hatásvizsgálat** elvégzésével felméri a szabályozás várható következményeit. Az előzetes hatásvizsgálat eredményéről a Képviselő-testületet tájékoztatni kell.

A Jat 17.§ (2) bekezdése határozza meg, hogy a jogszabály előkészítőjének a hatásvizsgálat során milyen szempontokat kell vizsgálni, melyre tekintettel a rendelet várható következményeiről – az előzetes hatásvizsgálat tükrében – az alábbi tájékoztatást adom:

**1. A rendelet valamennyi jelentősnek ítélt hatása, különösen:**

a) A rendelet társadalmi, gazdasági, költségvetési hatása: Mórágy község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva alkotja meg a 2014. évi költségvetés végrehajtásáról szóló rendeletét.

Az államháztartásról szóló 2011. évi CXCV. törvény 89. § (1) – (2) bek. szerint a költségvetés végrehajtásáról az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelően záró számadást kell készíteni.

A zárszámadás során valamennyi bevételről és kiadásról el kell számolni.

*b) A rendelet környezeti és egészségügyi következményei:* nincs.

c) *A rendeletnek adminisztratív terheket befolyásoló hatása:* nincs

**2. A jogszabály megalkotásának szükségessége, a jogalkotás várható következménye:**

A rendelet az 1. a) pontban foglaltakon felül a jogalkotásról szóló törvényben előírt kötelezettségnek tesz eleget, ennek hiányában mulasztásos törvénysértést követne el az önkormányzat.

**3. A jogszabály alkalmazásához szükséges személyi, szervezeti, tárgyi és pénzügyi feltételek:** adottak

**Mórágy, 2018. május 23.**

 Bakó Józsefné sk.

 jegyző

**Mórágy Község Önkormányzata Képviselő-testületének**

**.../2018. (……) önkormányzati rendelete**

**az Önkormányzat 2017. évi költségvetésének teljesítéséről**

 **tervezet**

Mórágy Község Önkormányzatának Képviselő-testülete az Alaptörvény 32. cikk (1) bekezdés f) pontjában kapott felhatalmazás alapján az Alaptörvény 32. cikk (2) bekezdésében meghatározott feladatkörében eljárva a következőket rendeli el:

**A rendelet hatálya**

**1. §** A rendelet hatálya kiterjed az önkormányzat, valamint az önkormányzat költségvetési szerveire.

**2. §** Az önkormányzat költségvetési szervei:

a) Mórágy Község Önkormányzata

c) Mórágyi Óvoda és Egységes Óvoda-bölcsőde

**Az önkormányzat és költségvetési szerveinek 2016. évi költségvetésének teljesítése**

**3. §** A Képviselő-testület az önkormányzat 2017. évi költségvetése teljesítésének

**a) bevételi főösszegét 198.100.074 forintban**

**b) kiadási főösszegét 185.008.262 forintban**

állapítja meg.

**A költségvetési bevételek**

**4..§** Az önkormányzat, valamint költségvetési szervei 2017. évi teljesített költségvetési bevételeinek és kiadásainak mérlegét az **1. melléklet** tartalmazza.

**(2)** Az Önkormányzat szinten működési célú bevételeinek és kiadásainak mérlegét a **2.1 számú melléklet**, míg a felhalmozási célú bevételek és kiadások mérlegét a **2.2. számú melléklet** tartalmazza.

**5. §** (1) Az önkormányzat működési célú bevételeinek és kiadásainak mérlegét a **2.1.1. számú melléklet**, míg a felhalmozási célú bevételek és kiadások mérlegét a **2.2.1. számú melléklet** tartalmazza.

.

 (2) A Mórágyi Óvoda és Egységes Óvoda- Bölcsőde működési célú bevételeinek és kiadásainak mérlegét a **2.1.2. számú melléklet**, míg a felhalmozási célú bevételek és kiadások mérlegét a **2.2.2. számú melléklet** tartalmazza.

# Költségvetési kiadások

**6. § (1)** Az önkormányzat teljesített - továbbá eredeti, illetve módosított előirányzat szerinti - működési, fenntartási kiadási előirányzatait a képviselő-testület a következők szerint hagyja jóvá:

 **Megnevezés**

Működési kiadások előirányzata összesen: **130.426.296 forint**

Ebből:

személyi jellegű kiadások: 24.864.693 forint

munkaadókat terhelő járulékok: 4.667.882 forint

dologi jellegű kiadások: 39.232.957forint

társadalom- és szociálpolitikai juttatások 6.076.271 forint

egyéb működési célú kiadások: 11.165.689forint

finanszírozási kiadások 42.412.348 forint

államháztartáson belüli előlegek visszafizetése 2.006.456 forint

**7. §**  Az önkormányzat felújítási és felhalmozási kiadásai összesen **47.583.115 forint**

A felújítási és felhalmozási kiadásokból:

Ebből:

a beruházások 45.610.883 forint

a felújítások 1.822.232 forint

a egyéb felhalmozási kiadások 150.000 forint

**8. §** **(1)** Az Önkormányzat kötelező feladatainak bevételének és kiadásának végrehajtását a **1.1. számú melléklet,** az önkormányzat önként vállalt feladatainak mérlegét a **1.3. számú melléklet**, míg az önkormányzat államigazgatási feladatainak mérlegét az **1.4. számú melléklete** tartalmazza.

**(2)** A Mórágyi Óvoda és Egységes Óvoda -bölcsőde kötelező feladatainak bevételének és kiadásának végrehajtását a **1.1.2. számú melléklet,** az óvoda önként vállalt feladatainak mérlegét a **1.3.2.** számú melléklet, önkormányzat államigazgatási feladatainak mérlegét az **1.4.2. számú melléklete** tartalmazza.

**(3)** Az önkormányzat2017. évi szociális kiadások teljesítését a **3. számú** **melléklet** tartalmazza.

**A költségvetési létszámkeret**

**9. § (1)** A képviselő-testület az önkormányzat 2017.évi összlétszám-keretét **20 főben** hagyja jóvá.

**(2)** Az önkormányzat költségvetési szerveinek létszámkeretét a képviselő-testület az alábbiak szerint állapítja meg

 Mórágyi Óvoda és Egységes Óvoda-bölcsőde 10 fő

**A pénzmaradvány**

**10. § (1)** Az önkormányzat 2017. évi gazdálkodás során keletkezett, jogszabályok szerint felülvizsgált maradványa **13.182.333** **forint**ban kerül jóváhagyásra.

Az intézmények maradványai:

1. Mórágy Község Önkormányzat 12.451.130 forint

**b.)** Mórágy Óvoda és Egységes Óvoda-bölcsőde 731.203 forint

**(2)** A jóváhagyott maradvány kimutatást a **4. számú melléklet** tartalmazza.

**Egyéb rendelkezések**

**11. § (1)** Az önkormányzat és intézményeinek eredmény kimutatását **5. melléklet** tartalmazza.

**(2)** Az önkormányzat és intézményeinek pénzeszközváltozásának levezetését a **6. számú** **melléklete** tartalmazza.

**(3)** Az önkormányzat többéves kihatással járó kötelezettségvállalásait a rendelet **8.számú melléklete** tartalmazza.

**(4)** Az önkormányzat adósság állományának alakulását a rendelet **10. számú melléklete** tartalmazza.

**(5)** Az önkormányzat által adott közvetett támogatásokat a **9. számú melléklete** tartalmazza.

**(6)** Az önkormányzat vagyonkimutatását **7. számú melléklete** tartalmazza.

(**7**) Az önkormányzat 2017. évi december 31.-i állapot szerinti ingatlanvagyonát -**11. számú melléklete** – vagyonleltárban szereplő adatok alapján bruttó 1.246.729.825 értékben állapítja meg.

 **Záró rendelkezés**

**12.§.** **(1)** E rendelet a kihirdetést követő napon lép hatályba.

 **(2)** A rendelet kihirdetésével hatályát veszti a Mórágy község Önkormányzat 2017. évi költségvetéséről szóló 1/2017.(……….) önkormányzati rendelete.

Mórágy, 2018. május 23.

 **Glöckner Henrik Bakó Józsefné**

 polgármester jegyző

A rendelet kihirdetve:

Mórágy, 2018. május

**Bakó Józsefné**

 jegyző